NUSA กำไร Q2/58 โต 148% หลังมีกำไรจากการขายเงินลงทุน
NUSA กำไร Q2/58 โต 148% มาที่ 42.52 ลบ. จาก 17.14 ลบ. เมื่อปีก่อน หลังมีกำไรจากการขายเงินลงทุน-ต้นทุนขายบ้านพร้อมที่ดินลด ขณะที่ช่วง 6 เดือนแรกมีกำไร 57.73 ลบ. เพิ่มขึ้น 30% จาก 44.32 ลบ. เมื่อปีก่อน
17 ส.ค. 2558

บริษัท ณุศาศิริ จำกัด (มหาชน) หรือ NUSA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 42.52 ล้านบาท หรือมีกำไรสุทธิ 0.0096 บาทต่อหุ้น เพิ่มขึ้น 148% จากช่วงเดียวกันของปีก่อนที่มีกำไรสุทธิ 17.14 ล้านบาท หรือมีกำไรสุทธิ 0.0104 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 57.73 ล้านบาท หรือ 0.0133 บาทต่อหุ้น เพิ่มขึ้น 30% จากช่วงเดียวกันของปีก่อนที่มีกำไรสุทธิ 44.32 ล้านบาท หรือ 0.0235 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากกำไรจากการขายเงินลงทุน บริษัทมีต้นทุนขายลดลง 41.62% สาเหตุหลักจากการขายบ้านพร้อมที่ดินลดลง จึงเป็นผลให้ต้นทุนขายลดลงตามส่วน